נערים ונערות רבים חולמים לעבוד בתחום התקשורת ולעסוק בעיתונאות, הפקה, כתיבה, שדרנות וכו'. ידוע ששירות בגלי צה''ל הוא מקפצה משמעותית להשתלבות בתקשורת הישראלית לאחר השחרור, בעיקר כי השירות מאפשר לחיילים לרכוש ידע חשוב וניסיון מעשי, מה שיקנה להם יתרון גדול בעת קבלה למשרות בתחום התקשורת כשיצאו לאזרחות. למעשה מספר לא מבוטל של אושיות תקשורת בולטות שכולנו מכירים גדלו והתפתחו בגל''צ: אילנה דיין, ארז טל, אברי גלעד, עידו רוזנבלום, עמית סגל, גיא פינס ועוד. נוסף על כך, ולא פחות חשוב, מדובר בשירות צבאי מיוחד ומעניין שיעניק לכם חוויות מהנות וחברים מוכשרים בעלי תחומי עניין דומים לשלכם.